
Dewiswch ymyrraeth sydd yn cefnogi dysgu a datblygiad disgybl/grwp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

	Targedau/
Targets
	Sut rydych wedi gweithio ar hwn/ 
How have you worked on this

	Ceir enghraifft ar/
An example can be found on

	Targed 1/Target 1
Parhau i ddarllen ffynonellau perthnasol, yn enwedig erthyglau a adolygir gan gymheiriaid ac erthyglau cyfnodolion yn ogystal â gwefannau wrth ymchwilio.

	Defnyddiais wefan llyfrgell y brifysgol ac Google Scholar yn bennaf wrth ymchwilio ar gyfer adroddiadau/erthyglau a gafodd eu hadolygu. Rwyf wedi ceisio parhau i ddarllen yn eang er mwyn sicrhau bod gennyf amryw o ffynonellau addas a phriodol ar gyfer fy aseiniad.
	Enghraifft o ddarllen ffynonellau berthnasol ar dudalen 5 ble ffocyswyd ar theoriau a ddamcaniaethau. 

	Targed 2/ Target 2
Ystyried goblygiadau'r hyn a ysgrifennwyd drwy ddadansoddi a gwerthuso'n feirniadol yn gyson.

	Penderfynais i ddarllen ac ymchwilio yn fwy trylwyr ar gyfer unrhyw theorïau neu ffynonellau a fydd yn wrthddadl i'r hyn a phenderfynais brofi yn fy ngwaith.
	Tudalen 5 ble wnes I ymchwilio ac ystyried adroddiadau ymchwil ynlgyn ar ymyrraeth ELSA.

	Targed 3/Target 3
Parhau i fireinio sgiliau cyfeirnodi drwy wirio'r llawlyfr cyfeirnodi.

	Defnyddiais i'r llawlyfr Harvard yn gyson er mwyn sicrhau fy mod wedi cyfeirnodi yng nghyson ac yn fanwl gywir. Yn ogystal rwyf wedi holi myfyrwyr a darlithwyr pan wnes i ddrysu gyda’r cyfeirnodi.
	Enghraifft hoffwn gyfeirio at yw gyfeirnodi fideo ar dudalen 6.









Pwrpas yr aseiniad yw dewis a dethol un ymyrraeth a fydd yn cynorthwyo datblygiad disgyblion sydd yn seiliedig ar waith ymchwil drylwyr a fydd yn pwyso a mesur ar theorïau, dogfennau llywodraethol yn ogystal â pholisïau ysgolion. Yn ystod yr aseiniad penderfynnais ymchwilio mewn i ymyrraeth sydd yn targedu ddatblygu sgiliau llythrennedd emosiynol disgyblion sef ymyrraeth ‘Emotional Literacy Support Assisstant’.  
Diffiniwyd y gair ymyrraeth fel y strategaethau sydd yn targedu agwedd penodol megis ymddygiad mewn cyd-destun ystafell dosbarth pe bai mewn grŵp, yn unigol neu fel dosbarth cyfan er mwyn gwella iechyd a lles y disgyblion (American Psychology Association, 2020). Mae ymyrraeth yn ffocysu’n drom ar y rhyngweithio sydd yn digwydd rhwng y disgyblion, yr athrawes dosbarth a'r cynorthwyydd gan fod hi’n allweddol bwysig bod perthnasau cryf, cadarnhaol yn datblygu er mwyn sicrhau datblygiad a chynnydd yn sgiliau'r disgyblion. Pwrpas ymyrraeth yw sicrhau bod y disgyblion sydd yn wynebu trafferthion mewn agweddau penodol megis sgiliau cyfathrebu, mathemateg neu ysgrifennu eu bod nhw’n derbyn y cyfle i gael mynediad at y cymorth ychwanegol sydd hangen er mwyn iddyn nhw gael datblygu a gwella eu sgiliau personol. Awgryma Dr. Vaughn bod trwy gynnig ymyraethau mae’r ysgol yn sicrhau bod pob disgybl yn cael eu cynnwys ac yn derbyn y cymorth ychwanegol sydd angen er mwyn sicrhau nad ydy nhw’n cael eu hanghofio neu yn cael eu heithrio (National Centre on Intensive Intervention, 2014). Yn ôl Hawl 28  mae gan bob plentyn yr hawl i addysg felly mae’n allweddol bwysig bod pob plentyn yn cael mynediad at gymorth ychwanegol a phriodol er mwyn sicrhau eu bod nhw’n derbyn addysg deg (Llywodraeth Cymru, 2021).
Penderfynais ddewis llunio fy aseiniad ar broffil disgybl Idris gyda ffocws pendant ar ddatblygu ei sgiliau cyfathrebu a fydd yn ei galluogi i fynegi eu teimladau mewn ffordd fwy addas a phriodol. Gwelwn y sgil mynegi emosiwn yn bennaf yn y Maes Dysgu a Phrofiad (MDaPh) Iechyd a Lles ond yn ogystal mae’n gorgyffwrdd yn fras gyda sgil Ieithoedd, Llythrennedd a Chyfathrebu. Yn ôl proffil disgybl mae Idris yn gweld hi’n anodd mynegi teimlad o anhawster neu dymer wael pan mae Idris yn gweld hi’n anodd cyflawni a gorffen gwaith ysgrifenedig. Credaf fod hi’n allweddol bwysig i dargedu eu sgil cyfathrebu oherwydd pe bai Idris yn medru mynegi pan mae’n gweld gwaith yn anodd neu pan nad ydy’n deall y dasg mae’n bosib derbyn cymorth oddi wrth athrawes yn gynharach ac o ganlyniad bydd modd gweld cynnydd yn safon eu gwaith ysgrifenedig. Noda Jung et al (2014) bod stad emosiynol unigolyn yn effeithio yn uniongyrchol ar berfformiad gan welwn fod emosiynau gwahanol yn effeithio yn wahanol ar eich perfformiad gan fod emosiynau yn effeithio ar eich awydd i ddatrys tasgau neu waith gwybyddol critigol (Jung et al, 2014).


Cafwyd y gair ‘cynnydd’ eu diffinio fel y broses o newid neu ddatblygu a weithredwyd er mwyn cyrraedd stad ddatblygedig (Cambridge Dictionary, 2022). Golyga er mwyn i ddisgybl i ddatblygu eu sgiliau yng nghyd-destun yr aseiniad datblygiad iechyd a lles Idris, mae’n allweddol bwysig i ffocysu yn bennaf ar y broses o ddatblygu ac nid yr hyn a hoffwyd datblygu. Awgryma Garrels (2006) bod datblygiad yn nodwedd naturiol mewn plant a fod plant yn cael eu geni gyda’r gallu i ddatblygu pe bai yn datblygiad corfforol megis gallu cerdded neu ieithyddol pan fod plant yn dechrau creu frawddegau (Garrels, 2006). Er bod datblygiad yn naturiol I ddisgyblion mae’n bosib bydd plant yn brofi trafferth yn ddatblygu agweddau neu sgiliau penodol ac o ganlyniad mae’n allweddol bwysig eu bod nhw’n derbyn cymorth ychwanegol er mwyn iddyn nhw gallu ddatblygu ymhellach. Er nad oes modd i wir fesur datblygiad emosiynol unigolyn mae modd defnyddio adnoddau megis holiaduron er mwyn cymharu unrhyw newidiau nodweddiadol yn dilyn profi ymyrraeth yn gymharu a chyn derbyn unrhyw cymorth ychwanegol. Mae athrawon a chynorthwyyr yn chwarae rol dylanwadol yn ddatblygiad disgyblion wrth iddyn nhw cynnal perthynas cadarnhaol gyda’r disgyblion mae modd iddyn nhw hwyluso datblygiad yn eu sgiliau llythrennedd emosiynol (Rudd, 2008, t.4). Diffiniwyd ‘llythrennedd emosiynol’ fel y gallu i ddarllen a deall emosiynau pe bai yn emosiynau personol, emosiwn person arall a sut yr ydych yn dehongli emosiynau (Innovative Resources, 2019). Mae datblygu sgil llythrennedd emosiynol yn allweddol bwysig i ddatblygiad Idris gan eu bod yn ei galluogi i brosesu teimladau, dehongli emosiynau mewn ffordd bersonol ac yn deall sut i fynegi emosiwn mewn ffordd briodol a dderbyniol.
Gwelwyd ar y proffil disgybl bod Idris yn eithaf anghyson gyda’i ddatblygiad gan welwn fod eu sgiliau ymarferol yn fwy cryf yn cymharu â’u sgiliau ysgrifenedig. Un cryfder Idris yw eu sgiliau iaith a chyfathrebu gan welwn ar lafar mae Idris yn defnyddio iaith eang ac addas wrth ymateb i gwestiynau ar lafar. Serch hyn, un gwendid Idris yw eu bod yn gweld hi’n anodd darllen ac ysgrifennu gan welwn eu bod i ddal i brintio llythrennau felly mae Idris yn araf i gyflawni gwaith sydd  yn arwain at Idris I golli sylw a diddordeb mewn gwaith ac ar adegau yn colli ei tymer. Er bod eu sgiliau iaith a chyfathrebu o safon dda ac yn parhau i ddatblygu mae Idris yn gweld profi trafferth wrth fynegi eu hemosiynau yn bennaf pan mae’n drysu neu’n anhapus. Ar ddiwedd y cyfnod o ymyrraeth y canlyniad delfrydol yw bod safon gwaith Idris yn cynyddu o ganlyniad i wellhad yn ei hiechyd a lles, gwell canolbwynt a datblygiad yn eu sgiliau ysgrifenedig. Er mwyn sicrhau bod safon gwaith Idris yn cynyddu mae’n allweddol bwysig i ddatblygu eu sgil mynegi emosiwn gan eu bod yn rhan annatod yn y broses o ddatblygiad ac felly yn hollol angenrheidiol.  Wrth dewis a dethol ymyrraeth a fydd yn addas ar gyfer Idris mae’n allweddol bwysig i gadw mewn cof ei fod yn dangos nodweddion anghenion ychwanegol yn benodol cyflwr awtisitiaeth. Nad ydy Idris yn tueddu chwarae gyda’i chyd-ddisgyblion neu ffrindiau ond gwelwn bod Idris yn profi chwarae paralel a welwyd fel arfer mewn plant rhwng yr oedran 2-3 mlwydd oed. Diffiniwyd chwarae paralel bod plentyn yn chwarae yn annibynnol gyda tegannau tebyg I'w ffrindiau ac er nad ydy’n nhw’n chwarae gyda’i gilydd maen nhw’n baralel (Pedal Hub, 2022). Un enghraifft yw ei fod yn chwarae pel-droed yn annibynnol pan fod eu ffrindiau yn chwarae gem llawn. Nodwedd cyflwr awtistiaeth arall a welwyd yw’r rhwystr i fynegi eu hemosiynau a thrafferthion yn ddelio gyda’r emosiynau (Autism Speaks, 2022). Er mwyn helpu ddatblygu eu sgiliau emosiynol mae’n bwysig i labelu emosiynau yn weledol ac ar lafar i'r plentyn, bod yn ymatebol pan fod y plentyn yn rhannu eu meddyliau ac yn enwedig wrth iddyn nhw mynegi eu hemosiynau (Raising Children, 2020). Er mwyn mesur effeithiolrwydd a ddefnyddiolrwydd ymyrraeth ELSA ar ddatblygiad llythrennedd emosiynol Idris mae modd defnyddio’r raddfa Leuven. Mae’r raddfa Leuven wedi cael eu cynllunio ar raddfa o bump atebion bosib sydd yn ffocysu ar asesu iechyd a lles unigolyn (Learning Journals, 2022). Bwriadwyd cael Idris i gyflawni taflen graddfa Leuven cyn dechrau unrhyw sesiynau ELSA, yn ystod cyfnod ymyrraeth a phan orffennwyd ei sesiynau ELSA gan welwn wrth I Idris cyflawni’r graddfeydd mae’n gofyn iddo i feddwl yn gritigol am yr hyn y mae’n teimlo megis ei stad ymddygiadol a meddyliol. Yn ogystal bydd athrawes dosbarth a’r cynorthwyydd yn cadw cofnod dogfennau er mwyn asesu unrhyw newid neu gynnydd mewn iechyd a lles Idris a fydd yn gynnwys nodiadau, graddfeydd Leuven a chofnod o ddatblygiad.    
Ffocyswyd ar ddatblygu sgiliau emosiynol a chyfathrebu Idris ac er mwyn gweld cynnydd yn eu mynegiant emosiynol penderfynais bydd ymyrraeth ELSA (Emotional Literacy Support Assisstant) yn fwyaf defnyddiol ac effeithiol ar ei gyfer. Pwrpas ELSA yw helpu ysgolion i ddatblygu eu capasiti i gynorthwyo disgyblion gyda’i ddatblygiad emosiynol trwy hyfforddi cynorthwyir ar sut i helpu datblygiad emosiynol plentyn trwy weithredu cynllun perthnasol ac addas ar gyfer pob plentyn (ELSA Network, 2017).  Cyn cychwyn ar ymyrraeth ELSA mae’n angenrheidiol bod y cynorthwyydd yn asesu ble yn union mae lefelau emosiynol y disgybl er mwyn iddyn nhw greu cynllun sydd wedi eu deillio ar anghenion y disgybl gan ddefnyddio adnoddau defnyddiol ac addas. Trwy naill a’i phrynu adnoddau neu lawr lwytho ar lein bydd angen dewis a dethol yr adnoddau fwyaf addas ar gyfer ddatblygiad y disgybl, yng nghyd-destun Idris fydd modd cynnig sesiwn gyda’r llyfr gwaith ‘When I Feel’ a fydd yn helpu Idris i greu cynllun weithredu yn weledol neu’n ysgrifenedig o’r camau ddylai cymryd pe bai yn teimlo’n grac neu’n ddryslyd (ELSA Support, 2022). Mae’n bosib cynnal ymyrraeth ELSA mewn grwpiau neu fel dosbarth ond er mwyn sicrhau bod Idris yn derbyn cymorth yn uniongyrchol credaf bydd Idris yn elwa fwyaf wrth dderbyn sesiynau yn unigol gyda’r cynorthwyydd. Mae sesiynau ELSA yn cael eu cynnal yn wythnosol sydd yn tueddu parhau rhwng 30 - 60 munud pob sesiwn gan fod angen ail-ymweld a’r hyn wnaethon nhw yn y sesiwn blaenorol, ffocysu ar yr hyn hoffwn gyflawni yn y sesiwn ac yna gorffen y sesiwn yn adolygu'r hyn a ddigwyddodd yn y sesiwn cyn ail-ymuno gyda’r dosbarth (Hampshire County Council, 2022). Pwrpas sesiynau ELSA yw nid i ddatrys problemau ond i gynnig cymorth emosiynol sydd wedi cael eu targedu yn dilyn asesiad ar anghenion y disgyblion (Swansea Primary School, 2022). Penderfynais ddewis ELSA fel ymyrraeth ar gyfer Idris gan eu bod yn ffocysu’n llwyr ar ddatblygu a chynyddu sgiliau llythrennedd emosiynol wrth iddo ystyried sut mae disgyblion yn delio gydag emosiynau ac yn eu dysgu sut i greu cynllun weithredu wrth ddelio gydag emosiynau. Pryd welwyd Idris waith yn anodd mae’n colli eu tymer gan nad ydy’n deall sut i ddelio gyda’r emosiwn o ddrysu neu deimlo’n rhwystredig felly trwy weithio gyda’r cynorthwyydd bydd Idris yn elwa llawer. Mae’n bosib wrth weithio gyda’r cynorthwyydd bydd Idris yn fwy parod ac yn fwy awyddus i weithio yn y sesiynau gan eu bod yn edmygu oedolion ac eisoes yn ceisio eu plesio ac ennill canmoliaeth oddi wrthyn nhw. 
[bookmark: _Int_Z0SEuGkQ]Yn ôl adroddiad ysgolion Caerdydd (2013) roedd ELSA yn ymyrraeth hollol lwyddiannus ac effeithiol gan welwn fod ar ôl i grŵp o ddisgyblion profi ELSA dywedwyd tua 94% ohonyn eu bod nhw’n hapus  yn cymharu ar 83% a oedd yn teimlo’n drist ac yn unig gyn cychwyn yr ymyrraeth. Yn ogystal nodwyd yn yr adroddiad bod gwelon nhw welliant yn iechyd a lles y disgyblion wrth iddyn nhw wir teimlo fel eu bod nhw’n perthyn a bod nhw’n gyfforddus i siarad ag aelodau staff yr ysgol wrth iddyn nhw brofi teimladau trist neu deimlo’n isel (Caerdydd, 2013). Serch hyn, er bod ELSA yn datblygu llythrennedd emosiynol disgyblion ac yn eu cynorthwyo wrth ddeall eu hemosiynau ni welwyd effaith mawr ar ddatblygiad y disgyblion ar ddiwedd cyfnod profi ymyrraeth. Noda Mann a Russell (2011) na welwyd cynnydd mawr rhwng y cyn ac ar ôl mewn datblygiad y disgyblion a wnaeth profi ELSA wrth ystyried canlyniadau cyfan y tair rhestr gwirio sef yr athro, disgybl a rhieni. Gwelwn ymatebion weddol gymysg yn dilyn gorffen ELSA gan nodwyd athrawon bod datblygiad syfrdanol wedi digwydd ond bod rhieni yn weddol anhapus gyda’r datblygiad wrth iddyn nhw nodi na chyrhaeddodd y canlyniadau at eu disgwyliadau (Mann a Russell, 2011). Noda yn adroddiad Cyngor Sir Hampshire (2010) bod athrawon wedi canfod bod disgyblion a dderbyniodd ELSA wedi cynyddu mewn amryw o feysydd ond yn bennaf gwelodd cynnydd yn eu hawydd i ddysgu, lefelau cymhelliant a chynnydd yn eu perthnasoedd gyda’i chyd-ddisgyblion ac athrawon (Hampshire County Council, 2010). Mae’n amlwg felly bod ELSA yn llwyddiannus wrth i ddisgyblion profi cynnydd yn eu llythrennedd emosiynol ac yn eu cynorthwyo disgyblion wrth iddyn nhw fynegi eu hemosiynau a rhoi'r hyn a ddysgon nhw ar waith. Er hyn ni welwyd cynnydd mawr sydd yn awgrymu bod ELSA fwyaf effeithiol wrth iddo gael eu cynnal dros gyfnod hir o amser er mwyn sicrhau bod cynnydd yn digwydd yng nghyson ac felly yn arwain at ganlyniadau rhagorol. Yn ôl adroddiad Southampton (2016) gwnaeth llawer o ddisgyblion mwynhau eu profiad personol gydag ELSA gwrth iddyn nhw gynnal perthnasoedd mwy cryf a phositif gyda’r staff ELSA wrth iddyn nhw helpu'r disgyblion i ddatblygu eu hunanymwybyddiaeth a chynnal rhagolwg mwy cadarnhaol ar eu profiadau yn yr ysgol (Elsa Network, 2017).
Nad ydy disgyblion yn dysgu ar yr un cyflymder felly trwy asesu mae modd defnyddio’r camau cynnydd priodol er mwyn sicrhau bod y disgyblion yn datblygu ar gyflymder sydd yn addas ac yn briodol iddyn nhw. Mae’r camau cynnydd wedi eu cynllunio i gynnig “canllawiau ar sut y dylai dysgwyr wneud cynnydd” yn ystod eu cyfnod yn ysgol gan bwysleisio ar y pwynt nad ydy’r camau cynnydd yn bendant ar gyfer oedran penodol yn unig (Hwb Llywodraeth Cymru, 2022). Bydd disgyblion y symud trwy’r camau cynnydd yn naturiol ac er mwyn sicrhau bod datblygiad a chynnydd yn digwydd mae’n bwysig i gynnig ymyraethau i'r disgyblion sydd angen cymorth ychwanegol. Awgryma Soto-Icaza et al (2015) bod datblygiad yn digwydd yn sgiliau cyfathrebu plant yn gysylltiedig gyda phrosesu gweledol gan fod y broses weledol yw’r ffordd gyntaf o gyfathrebu mewn plant (Soto-Icaza et al, 2015). Bydd defnydd o amserlen weledol yn hollol ddefnyddiol ar gyfer ddatblygiad Idris wrth iddo brosesu yn weledol ei chynllun weithredu mae’n bosib bydd Idris yn gwella eu dealltwriaeth o’r hyn sydd angen iddo ei wneud wrth fynegi ei hemosiynau. Noda Lindon (2012) nad ydy plant yn rhannu eu datblygiad gwelwn fod disgyblion yn symud yn naturiol trwy’r defnydd a datblygiad eu sgiliau megis eu sgiliau siarad yn trosglwyddo i'r datblygiad yn eu cwestiynu ac ateb. Nad ydy un sgil yn fwy pwysig nag unrhyw sgil arall a gwelwn fod plant yn defnyddio eu hamryw o sgiliau ar y cyd er mwyn dysgu a dyma enghraifft o ddatblygiad holistaidd (Lindon, 2012, t.4). Mae’r athroniaeth adeileddol yn cefnogi’r defnydd o ELSA gan welwn bwyslais ar y disgybl yn adeiladu ar yr hyn a ddysgwyd yn eu sesiynau ELSA ac yn eu gweithredu heb gymorth cynorthwyydd. Awgryma theori Vygotsky bod plant yn datblygu ac yn dysgu trwy weithio gydag unigolyn sydd yn fwy medrus ble bydd modd i'r disgybl cyrraedd eu targed ag gosodwyd gan ddefnyddio adnoddau, yr amgylchedd a thrwy gydweithio (Shabani et al, 2010). Mae modd cysylltu theori Vygotsky gyda datblygiad Idris gan welwn wrth I Idris mynychu sesiynau ymyrraeth ELSA mae’n symud yn naturiol trwy’r camau ZPD sef yr hyn mae’r disgybl methu gwneud, beth mae’r disgybl yn gallu cyflawni gyda chymorth ac yn olaf yr hyn mae’r dysgwr yn gallu cyflawni yn annibynnol (Spencer, 2021). Gwelwn cyn dechrau ELSA nad ydy Idris yn gallu delio nag mynegi eu hemosiynau cryf,  yn ystod eu sesiynau a gyda chymorth mae Idris yn dechrau deall eu teimladau a cheisio mynegi eu hemosiynau ac yn erbyn diwedd y sesiynau bydd Idris wedi cynyddu eu sgil llythrennedd emosiynol ac felly yn gallu mynegi eu hemosiynau heb gymorth ychwanegol allanol. Yn ôl gwaith Bandura (1963) mae plant yn dysgu trwy fodelu'r hyn a welwyd gan unigolion dylanwadol yn eu bywydau megis pe bai Idris yn gweld chwaraewr pêl-droed yn colli eu tymer yng nghanol chwarae gem bydd Idris yn debygol o gopïo’r ymddygiad yma y tro nesaf mae’n chwarae pêl droed (The Curious Classroom, 2013). Awgryma theori Bandura bod plant yn tybio bod yr ymddygiad a fodelwyd yn ymddygiad sydd yn dderbyniol yn gymdeithasol ac felly yn eu hefelychu er mwyn plesio eraill ac i fod yn aelod o’r gymdeithas (Simply Psychology, 2016). Mae Idris yn edrych i blesio’r athrawes ac felly pe bai yn gweithredu'r hyn a fodelwyd yn eu sesiynau ELSA gan y cynorthwyydd mae’n bosib bydd Idris yn derbyn fwy o ganmoliaeth wrth iddo gyflawni gwaith, cynyddu safon gwaith ac yn gwella eu tymer wael. 
[bookmark: _Int_mVKiWNUX][bookmark: _Int_ulmGKFuw]Wrth ystyried a ydy’r ymyrraeth yn effeithiol ar gyfer ddatblygiad plentyn mae’n allweddol bwysig i ystyried y drafodaeth sydd yn ymdrin ag ydy ddatblygiad yn fater natur neu fagwraeth. Mae’r ddadl o natur neu fagwraeth yn ystyried pa ymddygiadau sydd y cael eu heffeithio a'u modelu sydd yn gynnyrch o ganlyniad i fagwraeth neu natur unigolyn (Simply Psychology, 2018). Mae athronwyr ymddygiadol yn dadlau taw eich magwraeth sydd yn effeithio’n bennaf ar eich ymddygiadau ac felly mae plant yn gynnyrch o’u magwraeth yn unig. Awgryma gwaith Pavlov (1902) bod pobl yn dysgu trwy gyflyru ymddygiadau derbyniol a hoffwn eu modelu gan gynnig atgyfnerthiad positif yn dilyn yr ymddygiad a ddatblygwyd (Cevic,2014). Yng nhyd destun Idris, pe bai Idris yn mynegi eu teimladau rhwystredig i'r athro mae’n bosib defnyddio sticeri pêl-droed fel atgyfnerthiad positif. Ar y llaw arall mae athronwyr dyneiddiol yn dadlau taw magwraeth yw’r ffactor fwyaf dylanwadol er eich ymddygiadau. Awgryma Maslow (1943) bod amryw o ffactorau allanol a mewnol yn cael effaith arwyddocaol ar ein penderfyniadau ac ein hymddygiad. Cynlluniwyd Maslow hierarchaeth anghenion sydd yn nodi mewn trefn benodol pa anghenion sydd yn cymryd fwy o bwysigrwydd yn cymharu ag anghenion eraill (Boeree, 2006). Awgryma’r theori bod yr anghenion yn yr hierarchaeth sydd heb eu cyrraedd yn arwain at ymddygiadau gwael mewn unigolion ac felly mae’n bwysig sicrhau bod anghenion yn cael eu cwrdd er mwyn i'r dysgwyr i ennyn diddordeb, dangos awydd ac yn dangos ymddygiad cadarnhaol (Bench Mark Institute, dim dyddiad). Mae modd sicrhau bod Idris yn lleihau’r tebygolrwydd o golli ei thymer yn ystod y diwrnod trwy gwrdd ag anghenion personol yn ogystal â chynnal trafodaeth gyda’r athro bob bore er mwyn sicrhau bod Idris yn cael dechreuad positif i'r ddiwrnod ysgol.
[bookmark: _Int_i6x5sLFj]Er ni chefais i'r cyfle i weld ymyrraeth ELSA ar waith cefais i'r cyfle i fynychu diwrnod pontio ble trafodon nhw sut weithredwyd ELSA yn yr ysgol, a ydy’n effeithiol ar wella iechyd a lles ddisgyblion a phwysigrwydd cynnal perthnasau cadarnhaol rhwng y disgybl a staff yr ysgol. Nodwyd nad ydy ymyraethau yn unig am ddisgyblion sydd yn profi anghenion dysgu ychwanegol ond mae’r defnydd o ymyrraeth yn helpu cynorthwyo pob disgybl gyda’i ddatblygiad cyfannol. Mae’n bwysig i asesu disgyblion er mwyn sicrhau bod nhw’n derbyn ymyrraeth gynnar er mwyn sicrhau bod gyda’r disgyblion y cyfle i dderbyn cymorth addas i osgoi oedi yn eu datblygiad personol. Nad ydy ymyrraeth gynnar yn cyfeirio at neu yn seiliedig ar oedran y disgybl ond mae’n cyfeirio at y broses o asesu, canfod a chynnal sesiynau ymyrraeth effeithiol ar gyfer unigolyn (Early Intervention Foundation, 2020).  Wrth gynnal ELSA mae’n dangos y ffiniau pendant i'r disgyblion ac yr hyn sydd yn ddisgwyliedig ohonyn nhw trwy eu cynnwys yn y broses cynllunio. Gwelwn wrth gynnwys y disgybl maen nhw’n cymryd rôl flaenllaw yn eu datblygiad, yn helpu nhw i ddeall sut mae modd ddatblygu ond hefyd yn cryfhau’r perthnasoedd sydd rhwng y disgybl a’r athrawon. Mae’r disgybl yn gweld ar ba lefel y mae eu sgiliau llythrennedd emosiynol a thrwy asesu mae modd iddyn nhw adeiladu a datblygu ar eu cryfderau a diddordebau. Un strategaeth cynyddu iechyd a lles a welwyd ar fy mhrofiad pontio oedd athrawon yn cael trafodaethau gyda disgyblion yn y bore er mwyn sicrhau bod nhw’n dechrau’u ddiwrnod ysgol ar nodyn positif a chadarnhaol wrth iddyn nhw drafod unrhyw beth sydd yn eu poeni neu rannu unrhyw newyddion sydd ganddyn nhw. Mae eich agwedd a theimladau yn cael effaith mawr ar eich perfformiad, cymhelliad yn ystod gwersi ac eich awydd i ddysgu. Pe bai disgybl yn dod i'r ysgol mewn hwyliau gwael mae’n bosib ni fydd y disgybl yn dangos llawr o awydd neu gymhelliant mewn gwersi ac o ganlyniad gwelwn leihad mewn cyfranogiad mewn gwersi. 

Ar ôl pwyso a mesur credaf fod ELSA yn ymyrraeth hollol ddefnyddiol ac effeithiol gan eu bod yn sicrhau cynnydd yn llythrennedd emosiynol disgyblion, helpu disgyblion i ddeall ac ystyried yr hyn maen nhw’n teimlo yn ogystal mae’r ymyrraeth yn pwysleisio ar ffurfio perthnasau cadarnhaol rhwng staff yr ysgol a'r disgyblion. Mae cynllunio bod y disgybl sydd yn arwain yr ymyrraeth gyda’r cynorthwyydd yn eu cynorthwyo trwy helpu’r disgybl deall eu hemosiynau ac yn eu helpu nhw i greu strategaethau neu lyfryn yn nodi ar sut i ddelio gyda’i theimladau er mwyn lleihau’r effaith negyddol a chafwyd ar eu bywyd ysgol. Mae Idris yn hoff iawn o blesio’r athrawes ac felly trwy weithio gyda’r athrawes ar gynorthwyydd mae’n bosib bydd fwy o awydd gydag Idris i gydweithio a chymryd rhan yn eu sesiynau ELSA er mwyn ennill sylw a chanmoliaeth oddi wrth staff yr ysgol. Yn ogystal, wrth i Idris rhoi'r hyn a ddysgodd ar waith gobeithiwn weld lleihad yn y nifer o weithiau mae’n colli tymer wrth gyflawni gwaith ac o ganlyniad bydd safon gwaith Idris yn cynyddu wrth iddo ddyfalbarhau gyda’r gwaith sydd angen cyflawni wrth iddo ddefnyddio eu gwybodaeth newydd megis llyfryn ‘How I Feel’ er mwyn ymlacio a meddwl yn feirniadol o ba gamau sydd angen cymryd nesaf. Mae’n allweddol bwysig i ystyried bod Idris yn dangos nodweddion cyflwr awtistiaeth ac felly nad oes modd dweud yn wirioneddol bydd y cynlluniau a rhoddwyd ar waith yn mynd i ddatblygu sgiliau llythrennedd emosiynol Idris i'r eithaf. Er hyn pe bai Idris yn creu a chynllunio amserlen neu strategaethau yn weledol mae modd i Idris cadw copïau o’i chynlluniau weithredu yn yr ysgol, yn ei chartref a gydag oedolion megis athro a rhieni er mwyn sicrhau bod gan Idris y cymorth ychwanegol sydd angen ar bob adeg hyd yn oed pan nad ydy’n cymryd rhan mewn sesiynau ymyrraeth. Wrth ail-ymweld ag adroddiadau ysgolion ynglŷn ag effeithiolrwydd ELSA mae’r ysgolion yn gweld gwahaniaeth nodweddiadol ac yn nodi bod gwelliant i weld yn llythrennedd emosiynol eu disgyblion grŵp ELSA pe bai yn gynnydd mawr neu gynnydd bach. Gwelwn fod rhieni yn weddol hapus gyda chynnydd mae eu plant wedi profi yn dilyn ELSA er nad ydy’n cyrraedd eu disgwyliadau gwreiddiol. Serch hyn, mae’r ymyrraeth wedi helpu’r disgyblion i ddatblygu a gwneud cynnydd emosiynol ac felly er ni welwyd gwahaniaeth enfawr mae’r disgyblion wedi dechrau eu taith ar ddatblygiad llythrennedd emosiynol. Pwrpas ymyrraeth yw cynnig cymorth ychwanegol i ddisgyblion a'u cynorthwyo gyda’u datblygiad personol ac felly'r nodwedd fwyaf pwysig yw bod y disgyblion yn profi rhyw fath o gynnydd. 

